# VÁLLALKOZÁSI SZERZŐDÉS

(minta)

***[Megrendelő cég neve*** (*Cgj.sz.*.: \_\_\_\_\_\_\_; *székhely*: \_\_\_\_\_\_\_\_\_\_; *adószám*: \_\_\_\_\_\_\_\_\_\_\_\_; *képviselő*: \_\_\_\_\_\_\_\_\_\_\_\_\_)***]*** mint megrendelő (továbbiakban: „Megrendelő”), valamint másrészről a:[[1]](#footnote-1)

[Vállalkozó neve (székhely/lakcím: \_\_\_\_\_\_\_\_\_\_\_; adószám/adóazonosító jel: \_\_\_\_\_\_\_\_\_\_\_; anyja neve: \_\_\_\_\_\_\_\_\_\_\_; születési hely és idő: \_\_\_\_\_\_\_\_\_\_\_\_ ; cégjegyzékszám:\_\_\_\_\_\_\_\_\_; képviselő:\_\_\_\_\_\_\_\_)], mint vállalkozó (továbbiakban: „Vállalkozó”)

(Megrendelő és Vállalkozó a továbbiakban egyenként, mint: „Fél” és együttesen, mint „Felek” is említésre kerülhetnek) között az alulírott napon és helyen, az alábbi feltételek szerint.

A szerződés tárgya

1. A Felek megállapodnak, hogy a Megrendelő a jelen Szerződés alapján az eseti megrendelőkben megjelölt \_\_\_\_\_\_\_\_\_\_[[2]](#footnote-2) szolgáltatás nyújtását rendeli meg a Vállalkozótól, amelynek teljesítésére a Vállalkozó a jelen Szerződés feltételei szerint kötelezettséget vállal, Megrendelő pedig köteles a szolgáltatás ellenértékét Vállalkozónak megfizetni.
2. A jelen Szerződés rendelkezéseinek és az eseti megrendelések visszaigazolásában foglaltak közötti esetleges eltérés vagy összeütközés esetén, az eseti megrendelések visszaigazolásában foglaltak az irányadóak.

**A vállalkozási díj**

1. Felek megállapodnak abban, hogy a jelen Szerződés alapján küldött eseti megrendelések visszaigazolásában rögzíti Vállalkozó az adott megrendelésre vonatkozó vállalkozási díj összegét, amennyiben Megrendelő az eseti megrendelésben rögzített szolgáltatás teljesítését megrendeli, úgy köteles a Vállalkozó teljesítésétől számított [***15]*** napon belül számla ellenében a vonatkozó vállalkozási díjat megfizetni. Vállalkozó a vállalkozási díj megfizetésének esedékessége tekintetében az eseti megrendelő visszaigazolásában eltérhet a jelen pontban foglalt határidőtől.
2. A Vállalkozó köteles az eseti megrendelők visszaigazolásában feltüntetni, amennyiben a vállalkozási díjon felül a szolgáltatás teljesítésével kapcsolatban további költségei merülnek fel (pl.: anyagköltség, szállítási költség, stb.). Megrendelő köteles a feltüntetett további költségeket a vállalkozási díjjal egyidejűleg megfizetni. Felek rögzítik, hogy a vállalkozási díjat és a további költségek összegét, közösen határozták meg a jelen Szerződés rendelkezéseire tekintettel.
3. Amennyiben Megrendelő a Vállalkozási díj megfizetésével részben vagy egészben késedelme esik, úgy Vállalkozó jogosult a Vállalkozási díj tekintetében a Ptk.-ban meghatározott késedelmi kamatokra. Ismételt, vagy 10 (tíz) napot meghaladó késedelem esetén Vállalkozó jogosult jelen Szerződést azonnali hatállyal felmondani. Nem érintve Vállalkozó jelen pontban rögzített azonnali felmondásának jogát, Vállalkozó jogosult a Megrendelőnek a késedelembe esés időpontját követő megrendeléseit visszautasítani.
4. Megrendelő nem jogosult a Vállalkozási díjjal szemben semmilyen beszámításra.

**A Felek jogai és kötelezettségei, Szerződés időtartama**

1. A Vállalkozó a szerződés szerinti munka elvégzéséhez alvállalkozót, vehet igénybe, azok magatartásáért és munkavégzéséért úgy felel, mintha saját maga járt volna el.
2. A Vállalkozó a Szerződést a hatályos jogszabályok betartásával köteles teljesíteni, a tőle elvárható legmagasabb színvonalon, a Megrendelő által meghatározott megfelelő határidőben.
3. A jelen Szerződést a Felek határozatlan időtartamra kötik, bármelyik fél jogosult indokolás nélkül, egyoldalú írásbeli jognyilatkozattal, 30 (harminc) napos felmondási idővel felmondani azzal, hogy Megrendelő kizárólag abban az esetben jogosult a jelen Szerződés felmondására, amennyiben a már megrendelt áruk tekintetében a vállalkozási díjat hiánytalanul megfizette.
4. A Szerződés rendelkezéseinek súlyos, vagy ismételt megszegése esetén Vállalkozó jogosult a Szerződést azonnali hatállyal is felmondani.

**Vegyes rendelkezések, nyilatkozatok**

1. A Feleket a jelen Szerződés teljesítésével kapcsolatos valamennyi tény, körülmény és információ tekintetében a Szerződés időtartama alatt és azt követően is korlátlan ideig titoktartási kötelezettség terheli. Amennyiben valamelyik fél ezen kötelezettségét megszegi, a sértett fél a Szerződés felmondásával vagy anélkül is kártérítést követelhet. A titoktartási kötelezettség nem akadályozza a jogszabályon alapuló adatszolgáltatási kötelezettség teljesítését.
2. A Felek ezen túlmenően is kötelesek tartózkodni minden olyan magatartástól, amely a másik fél jogos érdekét sértené vagy veszélyeztetné.
3. A jelen Szerződés módosítása, kiegészítése az általános polgári jogi szabályok szerint kizárólag a Felek közös megegyezésével, írásban, a Felek erre jogosult képviselőinek -aláírásával érvényes.
4. A jelen Szerződésben nem szabályozott kérdések tekintetében a Ptk. és az egyéb vonatkozó magyar jogszabályok rendelkezései az irányadók.

…………………….., …….. év …………………………… hó ………… napján

Készült:…pld./….lapon

........................................................... ......................................................................

***[megrendelő neve] [vállalkozó neve]***

Megrendelő Vállalkozó

1. Megrendelő és Vállalkozó természetes személy, cég vagy egyéni vállalkozó is lehet. [↑](#footnote-ref-1)
2. A megrendelt szolgáltatás részletezése [↑](#footnote-ref-2)